Rijeka, 26. travnja 2021.g.

**POZIV ZA MEDIJE**

**PREDSTAVLJANJE IZLOŽBE „MODA I STRIP“ U ZGRADI MUZEJA GRADA RIJEKE   
(NA TRGU RICCARDA ZANELLE 1)**

**U utorak, 27. travnja 2021.g. u 10.30 sati u zgradi Muzeja grada Rijeke na trgu Riccarda Zanelle 1 (pokraj Guvernerove palače), održat će se predstavljanje izložbe „Moda i strip“, koja se otvara u sklopu programske završnice projekta Rijeka 2020 – Europska prijestolnica kulture te povodom stote obljetnice Francuskog instituta u Hrvatskoj.**

**Na predstavljanju izložbe govorit će:**

* **Marko Filipović**, zamjenik riječkog gradonačelnika
* **Thomas Schnabel**, ataše za kulturu i zamjenik ravnatelja Francuskog instituta u Zagrebu
* **Irena Kregar Šegota**, direktorica RIJEKE 2020
* **Ervin Dubrović**, ravnatelj Muzeja grada Rijeke

**Izložba “Moda i strip”, koja će za posjetitelje biti otvorena od 27. travnja u 12.00 sati pa sve do 16. lipnja 2021. godine dolazi iz** **Muzeja stripa u u Angoulemeu** **i posjetiteljima nudi** **uvid u više od stotinu eksponata te svjedoči o izravnim sponama stripa i mode, koja je često nastajala pod utjecajem stripovskih junakinja i junaka. Riječ je o crtežima, odjeći, modnim dodacima, parfemima i raznovrsnim publikacijama.**Među istaknutijim izlošcima publika može vidjeti neke od prvih dizajnerskih crteža svjetski poznatih dizajnera **Yves Saint Laurenta, Christiana Diora, Thierryja Muglera** koji su svoje kolekcije prvo stvarali na papiru i koji predstavljaju značajnu crtačku tradiciju unutar francuske visoke mode.Na izložbi su, između ostalog, prikazani radovi američkog autora stripova i pionira animiranog filma **Winsora McCaya** te nikad viđeni strip **La Vilaine Lulu** (Naughty Lulu, Zločesta Lulu) - jedini koji je nacrtao dizajner Yves Saint-Laurent.   
Među atraktivnim izlošcima koji ovom posve novom temom ističu ulogu i mjesto stripa u svim segmentima umjetnosti izložena je i originalna **Dior**haljina, također nastala pod utjecajem devete umjetnosti. Posebno atraktivan jest i grafički roman Jeune Fille en Dior, poznate crtačice **Annie Goetzinger** koja prati pustolovinu razvoja prestižne modne kuće u posljednjem desetljeću Diorova života, od 1947. do 1957. godine, kroz nevin i zadivljen pogled mlade novinarke.   
  
Muzej stripa u Angoulemeu jedinstven je u Europi, a raspolaže s 14 tisuća izvornih tabli i crteža, tiskanih i audiovizualnih izdanja te raznih drugih predmeta tijesno povezanih s medijem stripa. Tomu valja dodati predmete posuđene iz javnih i privatnih kolekcija, dakle iz muzejskih ustanova, modnih kuća, galerija, također iz zbirki pojedinačnih sakupljača i umjetnika.

Organizatori izložbe su **RIJEKA 2020**, **Muzej grada Rijeke**, **Francuski institut** te **Muzej za umjetnost i obrt**.

Unaprijed zahvaljujem na dolasku.

Lena Stojiljković  
Odnosi s medijima, Rijeka 2020  
[lena.stojiljkovic@rijeka2020.eu](mailto:lena.stojiljkovic@rijeka2020.eu)  
Mob: +385 91 612 63 42